Stellenbosch Lean Coffee | Promoting Knowledge Sharing Among Industry Peers!
WordPress.org	Stellenbosch Lean CoffeeMarch 2016 Stellenbosch Lean Coffee	Proudly powered by WordPress Polisie in hul eie vangwa toegesluit deur rowers – praag.co.za — 20 jaar jonk!
Polisie in hul eie vangwa toegesluit deur rowers
Drie verdagtes is Dinsdag in hegtenis geneem nadat twee polisiebeamptes in Rabierif in Midrand, Gauteng van hul vuurwapens beroof is en agter in hul eie vangwa opgeland het.
“Die drie verdagtes, tussen 25 en 30 jaar oud, sal binnekort in die Tembisa landdroshof verskyn,” het brig. Neville Malila, woordvoerder van die polisie, in ŉ verklaring gesê.
Hulle sal teregstaan op aanklagte van gewapende roof, kaping, poging tot moord en die onwettige besit van vuurwapens en ammunisie.
“Die verdagtes het twee polisiebeamptes oor middagete genader terwyl hulle by ŉ kosstalletjie gesit het,” het Malila verduidelik. “Die verdagtes het ŉ vuurwapen op die beamptes gerig en hulle wapens afgeneem. Hulle het die beamptes daarna in hul patrollievoertuig toegesluit en met die vuurwapens gevlug.”
Malila sê nog drie verdagtes het opgedaag en hulle het ŉ voertuig gekaap en daarmee gevlug.
“Lede van die gemeenskap het die vangwa oopgemaak en die polisiebeamptes bevry,” het hy gesê. “Die lede het bystand ontbied en die verdagtes is agternagesit.” Die verdagtes het verskeie skote op die polisiebeamptes gevuur voordat hulle beheer verloor het oor hul voertuig. Geen beserings is aangemeld nie.
“Die polisie het drie verdagtes in hegtenis geneem en drie vuurwapens gekonfiskeer,” het Malila bygevoeg. “ŉ Derde vuurwapen word verbind aan ŉ voorval in September 2014 waar daar op Johannesburgse metropolisiebeamptes geskiet is voordat hulle van hul wapens ontneem is.”
Nog verdagtes is op vrye voet.
Skrywer praagGepubliseer op 5 November 2014 Kategorieë Nuus, Suider-AfrikaSleutelwoord misdaad, patrollievoertuig, polisie, rowers, sapd, vangwa, vuurwapens en ammunisie
Vorige Vorige artikel: Steve Hofmeyr het reg op sy perspektief
Volgende Volgende artikel: Zambië se wit president verander besluit na oproer